La contractació de treballadors és un dels aspectes més crítics en el procés de creació i expansió de l'empresa.
Les persones són el principal valor de l'empresa, de manera que també poden ser considerades la inversió més important per al seu futur.
Per tant, és tant rellevant decidir el moment adequat de contractar i el tipus de relació que ens interessa establir amb el treballador, com les seves habilitats i la seva adequació al nostre projecte.
En aquest sentit, hi ha tres aspectes clau que cal tenir en compte:
La majoria d'empresaris inicien el seu projecte amb el mínim de treballadors, i assumeixen i realitzen tot el treball possible pels seus propis mitjans.
D'aquesta manera mantenen els costos fixos tant baixos com sigui possible.
Però la pròpia evolució del projecte fa que, tard o d'hora, sigui necessària la contractació de treballadors.
El moment adequat per a contractar depèn de moltes variables, com l'increment de la feina i les vendes, el fet de no comptar amb persones preparades per donar resposta al nivell de productivitat de l'empresa, l'aparició d'una oportunitat de creixement o l'aposta per expansió de l'organització.
Amb tot, aquest moment hauria de coincidir amb una situació on el flux de caixa ( cash flow ) de l'empresa sigui positiu i els seus ingressos relativament estables.
És convenient que incorporeu els costos de personal previstos en el període d'un any al pla financer i que utilitzeu aquesta informació per establir els objectius d'ingressos mensuals.
Finalment, abans de contractar els treballadors, l'empresa ha de prendre dos decisions importants sobre els aspectes següents:
Moltes empreses del país no compten amb un servei de recursos humans.
Per tant, la bona selecció de personal dependrà de l'habilitat de l'empresari o de l'ajut extern que rebi.
Pel que fa al suport extern, el Servei d'Ocupació de Catalunya (SOC) ofereix un servei d'intermediació que posa en contacte les empreses que tenen llocs de treball vacants amb les persones qualificades per a ocupar-los.
També hi ha empreses privades que ofereixen aquest servei.
Per poder contractar hem de conèixer el conveni aplicable, perquè d'aquest document en depenen tots els aspectes de la relació laboral entre l'empresa i els treballadors de manera vinculant.
Abans de procedir a la contractació de personal, convé que coneguem les diverses modalitats de contracte per tal de trobar la que s'adeqüi més a les necessitats de l'empresa.
Això, a més de conèixer tot allò relatiu a la contractació de personal, com les informacions que ha de contenir un contracte, les formes de suspendre'l o extingir-lo, i els drets i deures dels treballadors i les empreses.
Amb quin salari s'han de retribuir els serveis prestats pels treballadors?
Què conforma els costos salarials?
Aquestes són algunes de les preguntes que ens hem de plantejar, i per les quals hem de trobar una resposta justa i adequada per l'empresa i el treballador, abans de prendre una decisió sobre la política salarial de la nostra empresa.
Les empreses es poden acollir a diversos ajuts, subvencions i bonificacions en les quotes empresarials de la seguretat social per a la contractació de determinats perfils de treballadors.